Evidenčné číslo dodávateľa:

 Evidenčné číslo objednávateľa:

**KÚPNA ZMLUVA**

**uzatvorená podľa § 409 a násl. Obchodného zákonníka (zákon č. 513/1991 Zb.) v znení neskorších predpisov**

**Čl. 1. ZMLUVNÉ STRANY**

1. **Objednávateľ/Kupujúci: EponaCom, s.r.o.**

Sídlo: Štefánikova 22, 066 01 Humenné

štatutárny zástupca: Ing. Štefan Gačko

IČO: 45420688

DIČ: 2023005105

IČ pre daň: SK2023005105

Tel.: +421 944 337 242

E-mail: s.gacko@eponacom.sk

Internetová stránka: https://www.eponacom.sk

Bankové spojenie: Slovenská sporiteľňa, a.s.

IBAN: SK95 0900 0000 0051 8328 4570

SWIFT (BIC): GIBASKBX

a

|  |  |
| --- | --- |
|  |  |
| **2. Dodávateľ/Predávajúci:**Sídlo: |  |
| štatutárny zástupca: |  |
| IČO:DIČ:IČ pre daň: |  |
| Tel.:E-mail:Internetová stránka:Bankové spojenie: |  |
| IBAN:SWIFT (BIC): |  |

# **uzatvárajú túto Kúpnu zmluvu (ďalej aj ako „zmluva“ alebo „KZ“)** a prehlasujú, že sú plne spôsobilé na právne úkony.

**Čl. 2. PREDMET ZMLUVY**

2.1 Touto KZ sa v rozsahu a spôsobom uvedeným v tejto KZ predávajúci zaväzuje na základe výzvy kupujúceho v zmysle bodu 4.1 dodať tovary projektu **„Podpora vytvárania a rozširovania vyspelých kapacít pre vývoj produktov a služieb spoločnosti EponaCom, s.r.o. v spolupráci so SOŠ polytechnickou v Humennom“ – časť ......** (uviesť číslo časti. V prípade, že sa jedná o všetky časti, uvedené neuvádzať),podľa Výkazu výmer - Rozpočtu, ktorý tvorí neoddeliteľnú prílohu č.1 tejto zmluvy.

2.2 Kupujúci sa zaväzuje v rozsahu a spôsobom uvedeným v tejto KZ zaplatiť predávajúcemu cenu za riadne a včasné dodanie predmetu zmluvy.

2.3 Povinnosť predávajúceho dodať predmet zmluvy v zmysle bodu 2.1 a povinnosť kupujúceho zaplatiť kúpnu cenu v zmysle bodu 2.2 sú viazané výzvou kupujúceho v zmysle bodu 4.1, ktorá je odkladacou podmienkou zjednanou zmluvnými stranami.

2.4 Nasledovné dokumenty budú považované za súčasť KZ a budú čítané a interpretované v nasledovnom poradí priority:

 - táto KZ,

 - ponuka do verejného obstarávania s prílohami,

 - Výkaz výmer - Rozpočet (príloha č.1 zmluvy),

 - akékoľvek iné dokumenty, tvoriace súčasť KZ.

Dodatky a memorandá majú poradie priority dokumentu, ktorý modifikujú.

2.5 Predávajúci sa zaväzuje dodať predmet zmluvy vo vlastnom mene a na vlastnú zodpovednosť pre kupujúceho, podľa pokynov kupujúceho a na základe podkladov poskytnutých kupujúcim a podkladov do verejného obstarávania.

2.6 Predávajúci dodá predmet zmluvy na vlastné náklady a nebezpečenstvo pri rešpektovaní zákonov, predpisov a noriem platných na území Slovenskej republiky.

**Čl. 3. ROZSAH DODÁVKY A SPôSOB DODANIA TOVARU**

* 1. Kompletná dodávka bude pozostávať:

**Podpora vytvárania a rozširovania vyspelých kapacít pre vývoj produktov a služieb spoločnosti EponaCom, s.r.o. v spolupráci so SOŠ polytechnickou v Humennom – časť ......** (uviesť číslo časti. V prípade, že sa jedná o všetky časti, uvedené neuvádzať).

Podrobný rozsah je špecifikovaný vo výzve na predkladanie ponúk s prílohami v rámci verejného obstarávania a tiež prílohe č.1 tejto zmluvy a ktorá tvorí jej neoddeliteľnú súčasť.

* 1. Predávajúci dodá tovar s nasledovnou technickou dokumentáciou:

 - všetky komponenty a dokumenty potrebné k bezpečnému užívaniu napr. návody, bezpečnostné pokyny a pod. v slovenskom alebo českom jazyku.

* 1. Titul, meno a priezvisko osoby dodávateľa zodpovednej za plnenie predmetu zmluvy: ....................................................................................

tel.: ......................... e-mail: ......................................

3.4 Predávajúci je povinný presný termín a čas dodania predmetu zákazky resp. jej časti oznámiť kupujúcemu písomne (elektronicky, poštou alebo osobným doručením) alebo telefonicky minimálne dva pracovné dni vopred tak, aby kupujúci zabezpečil prítomnosť zodpovedných osôb kupujúceho za prevzatie predmetu zákazky. Kontaktná osoba kupujúceho: Ing. Štefan Gačko, tel.: + 421 944 337 242.

3.5 Ak kupujúci nesúhlasí s kvalitou dodaného tovaru, oznámi to bezodkladne predávajúcemu, pričom predávajúci je povinný odstrániť zistené závady v primeranom čase od obdržania tejto informácie od kupujúceho. Po odstránení závad kupujúci podpíše preberací protokol. Podpis preberacieho protokolu nesmie byť kupujúcim zdržiavaný kvôli nepodstatným nedostatkom. Za nepodstatné sa považujú také nedostatky, ktoré nemajú žiadny vplyv na funkčnosť a dohodnuté technické parametre a neznižujú podstatne hodnotu tovaru a neznemožňujú plné využívanie tovaru. Nedostatky sa vyznačia v preberacom protokole. Predávajúci odstráni v primeranej dobe, písomne dohodnutej medzi oboma zmluvnými stranami v preberacom protokole, tieto nedostatky na vlastné náklady.

3.6 Záväzok predávajúceho dodať kupujúcemu tovar sa považuje za splnený dňom podpísania
preberacieho protokolu o prevzatí predmetu zmluvy resp. jej časti. Avšak v prípade existencie nepodstatných nedostatkov, ktoré nebránili podpisu preberacieho protokolu v zmysle bodu 3.5, sa záväzok predávajúceho dodať kupujúcemu tovar považuje za splnený dňom odstránenia nepodstatných nedostatkov.

3.7 Pri odovzdaní predmetu kúpy je predávajúci povinný odovzdať kupujúcemu doklady, ktoré sa na predmet kúpy vzťahujú.

* 1. Kupujúci si vyhradzuje právo uplatniť sociálny aspekt pri verejnom obstarávaní pre dodanie tovaru s montážou v zmysle aktuálne platných relevantných Metodických pokynov, Príručiek a pod. Ministerstiev, riadiacich orgánov a pod.

**Čl. 4. ČAS PLNENIA**

4.1 Predávajúci sa zaväzuje, že dodá predmet zmluvy dojednaný v rozsahu a obsahu Čl. 3. tejto zmluvy na základe zaslanej výzvy kupujúcim v termíne do .......... (do 6 mesiacov) odo dňa obdržania výzvy kupujúceho predávajúcemu na dodanie tovaru – predmetu zmluvy.

 Kupujúci zašle výzvu predávajúcemu až po zabezpečení plného finančného krytia predmetu zákazky – zmluvy (po nadobudnutí účinnosti v zmysle bodu 9.1 tejto zmluvy).

 Kupujúci vyzve predávajúceho na plnenie zmluvy písomnou formou napr. e-mailom na adresu uvedenú v bode 3.3 tejto zmluvy, resp. poštou doporučenou zásielkou.

4.2 Doba dodávky sa predlžuje pri pôsobení vyššej moci. Za vyššiu moc sú považované napr. vojna, prírodné katastrofy, živelná pohroma, povodeň, požiar, nepriaznivé klimatické podmienky, mimoriadna situácia, mimoriadny stav, pandémia, epidémia alebo stav ohrozujúci zdravie alebo bezpečnosť a pod. Zmluvné strany sa dohodli, že upravia termín plnenia KZ vo forme dodatku k tejto zmluve, o dobu zodpovedajúcu dobe trvania okolností vyššej moci

**Čl. 5. CENA ZA TOVAR A PLATOBNÉ PODMIENKY**

5.1 Predávajúci sa zaväzuje, že dodá tovar v rámci tejto zmluvy za zmluvnú cenu.

5.2 Zmluvná cena za dodanie predmetu zmluvy je podľa oceneného Výkazu výmer – Rozpočtu, ktorý tvorí prílohu č.1 tejto zmluvy a vyplnenej a ocenenej návratky z verejného obstarávania, ktorá je prílohou č.2 tejto zmluvy a tvorí jej neoddeliteľnú súčasť, vo výške:

bez DPH ................ €

DPH ...........% ................ €

**Cena spolu s DPH** ................ €

 Predávajúci vyúčtuje k cene uvedenej v tomto bode kupujúcemu daň z pridanej hodnoty podľa právnych predpisov, platných v čase uskutočnenia zdaniteľného plnenia.

Pokiaľ z popisu položiek vo Výkaze výmer nevyplýva inak, jednotkové ceny musia obsahovať všetky prípadné náklady na:

* náklady na dodanie tovaru v zmysle Výkazu výmer – Rozpočtu, za podmienok uvedených v KZ.

5.3 Táto cena je pevná a nemenná, zahŕňa všetky náklady na dopravu vrátane prípadného poistného do sídla kupujúceho.

5.4 Podkladom pre zaplatenie ceny plnenia – predmetu zmluvy bude daňový doklad – faktúra.

5.5 Predávajúci bude mať právo na fakturáciu po celkovom dodaní tovaru, po vykonaní skúšok a následnom úspešnom odovzdávacom a preberacom konaní príslušnej funkčnej časti alebo všetkých častí. Minimálna lehota splatnosti faktúry sa stanovuje na 60 dní odo dňa jej doručenia kupujúcemu. Preddavok, resp. záloha môže byť poskytnutá len v prípade, že uvedené umožní poskytovateľ dotácie, resp. nenávratného finančného príspevku k plynulému financovaniu projektu, ak je uvedené relevantné.

5.5 Tovar zostáva až do úplného zaplatenia celkovej hodnoty zmluvy podľa Čl. 5. neobmedzene vo vlastníctve predávajúceho.

5.6 Zmluvná cena je stanovená ako cena maximálna a konečná bez možnosti jej zmeny do 31.05.2023, v rozsahu podľa predloženého Výkazu výmer – Rozpočtu a sú v nej zahrnuté všetky náklady dodávky. Cena sa nesmie meniť z akýchkoľvek dôvodov na strane predávajúceho do 31.05.2023. Po uvedenom dátume sa zmluvné strany môžu dohodnúť na uplatňovanie inflačného nárastu cien.

**Čl. 6. MIESTO DODANIA TOVARU**

6.1 Miestom dodania a montáže tovaru je:

 Humenné. Projekt bude realizovaný v sídle žiadateľa, na adrese: Štefánikova 22, 066 01 Humenné a v priestoroch Strednej odbornej školy polytechnickej Humenné, na adrese: Štefánikova 1550/20, Humenné.

**Čl. 7. ZODPOVEDNOSŤ ZA VADY, ZÁRUKA**

7.1 Predávajúci poskytuje kupujúcemu záruku za akosť tovaru spočívajúcu v tom, že tovar ako aj všetky jeho časti a jednotlivé komponenty, okrem dielov bežného opotrebenia bližšie špecifikovaných v návode na obsluhu, bude po dobu záruky spôsobilý pre použitie k obvyklým účelom a zachová si obvyklé vlastnosti a že dodaný tovar bude spĺňať všetky technické parametre uvedené v prílohe č.1 tejto zmluvy.

7.2 Predávajúci na predmet zmluvy poskytuje kupujúcemu 24-mesačnú záruku. Záručná doba sa počíta odo dňa kedy bol tovar odovzdaný do užívania (úspešného odovzdávacieho a preberacieho konania), čo musí byť potvrdené protokolárne obidvoma zmluvnými stranami.

**Čl. 8. SANKCIE**

8.1 V prípade nedodržania termínu odovzdania predmetu zmluvy predávajúcim podľa Čl. 4. bod 4.1 tejto zmluvy v plnom rozsahu je kupujúci oprávnený účtovať zmluvnú pokutu vo výške 0,05 % z ceny predmetu zmluvy za každý deň omeškania max. však do výšky 5 % z ceny predmetu zmluvy.

8.2 Ak je kupujúci v omeškaní s úhradou faktúry, zaplatí predávajúcemu úrok z omeškania vo výške 0,05 % z dlžnej sumy za každý deň omeškania max. však do výšky 5 % z dlžnej sumy.

**Čl. 9. VŠEOBECNÉ DOJEDNANIA**

9.1 Zmluva nadobúda platnosť dňom podpísania obidvomi zmluvnými stranami. Zmluva nadobudne účinnosť po ukončení finančnej kontroly, v rámci ktorej poskytovateľ neidentifikoval nedostatky, ktoré by mali alebo mohli mať vplyv na výsledok VO (po doručení správy z kontroly prijímateľovi), alebo napr. v rámci ktorej prijímateľ súhlasil s výškou ex ante finančnej opravy uvedenej v návrhu správy/správe z kontroly a splnil podmienky na uplatnenie ex ante finančnej opravy podľa MP CKO č. 5.

9.2 Dodávateľ/Predávajúci sa zaväzuje strpieť výkon kontroly/auditu/overovania súvisiaceho s dodávaným tovarom, službami a stavebnými prácami do uplynutia lehôt podľa článku 7 odsek 7.2 zmluvy o nenávratnom finančnom príspevku (kedykoľvek počas platnosti a účinnosti príslušnej Zmluvy o poskytnutí nenávratného finančného príspevku uzavretej objednávateľom ako prijímateľom nenávratného finančného príspevku za účelom financovania predmetných Tovarov, Diela a Služieb, a to zo strany oprávnených osôb na výkon kontroly/auditu v zmysle príslušných právnych predpisov SR a EÚ, najmä zákona č. 528/2008 Z. z. o pomoci a podpore poskytovanej z fondov Európskej únie v znení neskorších predpisov a zákona č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov a príslušnej Zmluvy o nenávratnom finančnom príspevku a jej príloh vrátane Všeobecných zmluvných podmienok pre také zmluvy a poskytnúť týmto orgánom riadne a včas všetku potrebnú súčinnosť). Porušenie tejto povinnosti predávajúceho je podstatným porušením zmluvy, ktoré oprávňuje kupujúceho od zmluvy odstúpiť.

9.3 Predávajúci berie na vedomie, že kupujúci má právo bez akýchkoľvek sankcií odstúpiť od zmluvy v prípade, kedy ešte nedošlo k plneniu zo zmluvy a výsledky finančnej kontroly Poskytovateľa neumožňujú financovanie výdavkov vzniknutých z verejného obstarávania.

9.4 Zmluvné strany sa zaväzujú rešpektovať všetky prípadné podmienky poskytovateľa príspevku a pokiaľ bude potrebné upraviť niektoré body tejto zmluvy, tak poskytnú potrebnú súčinnosť a zaväzujú sa uzavrieť dodatok zohľadňujúci požadované zmeny.

9.5 Zmluvné strany sa budú riadiť, ak nie je v tejto zmluve uvedené inak, ustanoveniami Obchodného zákonníka.

9.6 Ktorákoľvek zo zmluvných strán je oprávnená navrhnúť zmenu alebo dodatok k tejto zmluve písomnou formou, ktoré budú platné ak budú riadne potvrdené a podpísané oprávnenými zástupcami oboch strán. Dodatky sa očíslujú podľa poradia. Uzatvorenie akéhokoľvek dodatku k tejto zmluve nesmie byť v rozpore so zákonom o verejnom obstarávaní v platnom znení.

9.7 Záväzky vyplývajúce z tejto zmluvy zanikajú ich včasným a riadnym splnením.

9.8 Zmluvné strany vyhlasujú, že zmluvu uzavreli slobodne, zmluva nebola uzavretá v tiesni, za nápadne nevýhodných podmienok, zmluvu si prečítali, jej obsahu rozumejú a na znak súhlasu s celým jej obsahom zmluvu podpisujú.

9.9 Zmluva je vyhotovená v 4 exemplároch, z ktorých 3 exempláre obdrží objednávateľ/kupujúci a 1 exemplár dodávateľ/predávajúci.

9.10 Neoddeliteľnou súčasťou tejto zmluvy je:

 - príloha č.1 ocenený Výkaz výmer - Rozpočet z ponuky z verejného obstarávania v listinnej a elektronickej podobe vo formáte excel,

 - príloha č.2 vyplnená a ocenená návratka z verejného obstarávania

|  |  |
| --- | --- |
| V............................., dňa: ............... | V Humennom, dňa: ............... |
| Predávajúci:................................................ | Kupujúci: ................................................Ing. Štefan Gačko, konateľ |